1. **Üldosa** 
   1. Hange korraldatakse mitme pakkujaga raamlepingu sõlmimiseks.
   2. Raamlepingu esemeks on arboristitööde ja nendega seotud tööde tellimine raamlepingu kehtivusajal. Arboristitöid teostatakse üle Eesti objektipõhiselt. Hankija kirjeldab igakordselt minikonkursil teenuste tellimise ala või piirkonna.
   3. Hankija ei ole raamlepingu täitmisel seotud lepingu eeldatava mahuga, teenust tellitakse ühekordselt minikonkurssidega vastavalt reaalsele vajadusele ja olemasolevatele võimalustele.
2. **Võimalikud hankes tellitavad tööde liigid on:**
   1. ohtlike puude langetamine;
   2. langetatud puude laasimine, järkamine;
   3. okste, raiejäätmete ja järgatud metsamaterjali koristamine/utiliseerimine/ laotamine/koondamine laoplatsile;
   4. Puidu kokkuvedu - ümarpuidu, raidmete ja tüveste kokkuvedu ja sorteeritult virnastamine vahelaoplatsile;
   5. puude hoolduslõikus ja võraharude toestamine, puude tüügastamine/tulbastamine;
   6. metsas plusspuudelt pookokste ja käbide/seemnete varumine;
   7. puude seisundi määramine ja dendroloogilise eksperthinnangu koostamine;
   8. arboristi eksperthinnangu tellimine;
   9. muud arboristitööd vastavalt arboristi kutse kirjeldusele.
3. **Teenusele esitatavad nõuded**
   1. Nõuded tööde teostamisele
      1. Tööde teostamiseks ettenähtud tähtajad on sätestatud minikonkursi hankedokumendis ja hankelepingus.
      2. Tellitavad teenused kirjeldatakse igakordselt minikonkursi tehnilises kirjelduses. Tegelik tasustatav töömaht on objektil aktiga vastuvõetud töömaht. Töömahu suurenemisele või vähenemisele ei ole seatud piiranguid, s.o oluline on teostada kõik hankedokumentides kirjeldatud nõutavad tööd objektil olenemata töömahust.
      3. Hankija võib esitada igakordse minikonkursi tehnilises kirjelduses nõudeid kasutatavale tehnikale, tööjõule jm. Selliste nõuete kehtestamise eesmärgiks on valdavalt näiteks keskkonna säästmine, teenuste osutamise võimalikkus või lubatavus ainult teatud kindla tehnoloogiaga või kindlal ajavahemikul või ainult teatud kindla kvalifikatsiooniga spetsialistide poolt, spetsialistide ja raie- vms tööliste eelnev kohustuslik juhendamine vms, aga see loetelu ei ole ammendav.
      4. Hankija võib vajadusel vastavalt tööde iseloomule (näiteks tööde keerukusaste, tööde teostamise lühike aeg või ajaline piirang vms) esitada pakkujale minikonkursil täiendavaid kvalifitseerimis- ja/või vastavustingimusi teenuste osutamise eest vastutavate isikute kutsekvalifikatsiooni kohta tehnilise ja kutsealase pädevuse vastavuse kontrollimiseks, järgmiselt:
         1. arboristitööde teostamiseks peab pakkuja kaasama tööde vahetule teostamisele arboristi, kes peab omama vähemalt kutsekvalifikatsiooni „Arborist, tase 4“ või sellega samaväärset või kõrgemat kutsekvalifikatsiooni.
         2. eksperthinnangu koostamiseks peab pakkuja kaasama vastutava isiku,

kes peab omama vähemalt kutsekvalifikatsiooni „Puittaimede spetsialist, tase 5“ või sellega samaväärset või kõrgemat kutsekvalifikatsiooni.

* + - 1. raietööde vahetule teostamisele kaasama kutsetunnistusega raietöölise, kes peab omama vähemalt kutsekvalifikatsiooni: „Raietööline, tase 3“ või „Metsur, tase 4“ või sellega samaväärset või kõrgemat kutsekvalifikatsiooni.
    1. Raamlepingu ja hankelepingute kehtivusaja jooksul on pakkujal lubatud esitada lisaks arboristide andmeid, varem esitatud arboriste asendada ja vahetada tingimusel, et uued arboristid vastavad hankedokumentides nõutud kompetentsidele.
    2. Töö teostaja peab täitma juhendeid „RMK keskkonnanõuded mootorsõidukitega ja saagidega töötamisel“ ja „RMK nõuded isikukaitsevahendite kasutamiseks“, samuti muid RMK juhendeid, mis asendavad neid juhendeid või mis kehtestatakse eesmärgiga reguleerida raamlepinguga tellitavate teenuste valdkonda eelkõige keskkonna säästmise, teenuse operatiivse tellimise ja osutamise jms aspektist. Sellised juhendid loetakse Hankija poolt teenuse osutamisele seatavate tingimuste osaks.
    3. Pakkuja on kohustatud taastama või hüvitama tööde käigus hävinenud või kahjustatud objektid (maaüksuse piiritähised jms.).
    4. Töö teostaja on kohustatud vajadusel kooskõlastama RMK väliste asutustega tellitud tööde teostamise (Elektripaigaldise voolukatkestuste tellimine, Transpordiameti kooskõlastused jne).
    5. Juhul kui juurdepääsutee tööobjektile kulgeb läbi eramaade või mitte hankija haldamisel olevate avalik-õiguslike isikute maade edastatakse hankijale teadaolevad maaomanike kontaktid tööde üleandmisel.
    6. Pärast tööde lõppu hiljemalt 5 kalendripäeva jooksul või esimesel võimalusel peale sobiva ilmastiku saabumist peab koristama teele kukkunud raiejäätmed (oksad jms) ning taastama rikutud teekatendi. Maaomanikule tuleb hüvitada kõik oma tegevusega või tegevusetusega tekitatud kahjud.